BMW ConnectedDrive – tai jūsų automobilį su išoriniu pasauliu išmaniai sujungsiančios skaitmeninės paslaugos. Šios paslaugos apima telematikos paslaugas, pagalbos vairuotojui sistemas, mobiliųjų įrenginių prijungimą ir sąsają, pramoginio turinio pasiūlymus bei eismo paslaugas. Būtinosios naudojimosi ConnectedDrive paslaugomis sąlygos: Jūsų automobilyje turi būti įmontuota ir aktyvuota SIM kortelė. Jūs turite turėti BMW ID. Jūsų BMW ID turi būti susietas su jūsų automobiliu. Patarimas: Norėdami išnaudoti visas šių paslaugų teikiamas galimybes, atsisiųskite My BMW programėlę. Su šia programėle galėsite, pavyzdžiui, planuoti savo išvykas kelyje arba iš anksto nusiųsti kelionės tikslo informaciją į savo BMW automobilį. Su siūlomomis paslaugomis galite susipažinti ConnectedDrive paslaugų apžvalgos puslapyje.